Universis præsentes litteras inspecturis Guillelmus, archipresbiter de Argentomo, salutem in Domino. Noveritis quod coram nobis constitutus Guido de Brucia, domicellus, dedit et quitavit Deo et ecclesiae Sancti Benedicti de Saltu Giraudum, juvenem Bernardi Ascelini de Montmartin, hominem suum, et quidquid juris sive dominii ipse habebat vel habere poterat in eumdem, et fide data promisit quod contra donationem sive quitationem praedictam per se vel per alium de cætero non veniret. In cujus rei testimonium et munimen, ad petitionem dicti Giraudi et ad ejus instantiam dedimus praeposito dictae ecclesiae et conventui litteras istas sigilli nostri munimine confirmatas. Actum anno Domini millesimo ducentesimo quadragesimo.